RO
C 205/12
Jurnalul Oficial al Uniunii Europene
12.6.2023
Hotărârea Curții (Camera a noua) din 27 aprilie 2023 (cerere de decizie preliminară formulată de Înalta Curte de Casație și Justiție – România) – Banca A/Agenția Națională de Administrare Fiscală (ANAF), Președintele ANAF [Cauza C-827/21 (1), Banca A (Aplicarea directivei privind fuziunile într-o situație internă)] (Trimitere preliminară – Directiva 2009/133/CE – Articolul 7 – Fuziune prin absorbție – Operațiune pur internă – Supremație a dreptului Uniunii în afara domeniului de aplicare al dreptului Uniunii – Lipsă – Interpretare a dreptului Uniunii în afara domeniului său de aplicare – Competență a Curții cu titlu preliminar – Condiție – Aplicabilitate a dreptului Uniunii determinată de dreptul național în mod direct și necondiționat) (2023/C 205/13) Limba de procedură: româna Instanța de trimitere Înalta Curte de Casație și Justiție
Părțile din procedura principală Revizuentă: Banca A Intimată: Agenția Națională de Administrare Fiscală (ANAF), Președintele ANAF
Dispozitivul 1) Dreptul Uniunii nu obligă o instanță națională să dea o interpretare conformă cu Directiva 2009/133/CE a Consiliului din 19 octombrie 2009 privind regimul fiscal comun care se aplică fuziunilor, divizărilor, divizărilor parțiale, cesionării de active și schimburilor de acțiuni între societățile din state membre diferite și transferului sediului social al unei SE sau SCE între statele membre unei dispoziții de drept național aplicabile unei operațiuni pur interne de fuziune a două întreprinderi care au fiecare sediul social în același stat membru, din moment ce această operațiune nu intră în domeniul de aplicare al acestei directive.
2) Curtea nu este competentă să răspundă la întrebările preliminare privind interpretarea Directivei 2009/133, din moment ce, pe de o parte, situația de fapt din litigiul principal nu intră în domeniul de aplicare al acesteia și, pe de altă parte, aplicabilitatea acestei directive nu a fost determinată de dreptul național în cazul faptelor respective în mod direct și necondiționat.
(1)
JO C 165, 19.4.2022.
Hotărârea Curții (Camera a șaptea) din 20 aprilie 2023 (cerere de decizie preliminară formulată de Bundesverwaltungsgericht – Austria) – BF/Versicherungsanstalt öffentlich Bediensteter, Eisenbahnen und Bergbau (BVAEB) [Cauza C-52/22 (1), BVAEB (Ajustarea pensiilor pentru limită de vârstă)] [Trimitere preliminară – Politica socială – Egalitate de tratament în ceea ce privește încadrarea în muncă și ocuparea forței de muncă – Directiva 2000/78/CE – Interzicerea discriminării pe motive de vârstă – Articolul 2 alineatul (1) și alineatul (2) litera (a) – Articolul 6 alineatul (1) – Pensie pentru limită de vârstă – Reglementare națională care prevede o aliniere progresivă a sistemului de pensii al funcționarilor la sistemul de pensii general – Prima ajustare a cuantumului pensiei care intervine mai rapid pentru o categorie de funcționari decât pentru alta – Justificări] (2023/C 205/14) Limba de procedură: germana Instanța de trimitere Bundesverwaltungsgericht